b'\n_START_ARTICLE_\nDuomen\xc5\xb3 saugykla\n_START_PARAGRAPH_\nDuomen\xc5\xb3 saugykla \xe2\x80\x93 organizacijos elektronini\xc5\xb3 duomen\xc5\xb3 talpykla. Duomen\xc5\xb3 saugykla - dalyki\xc5\xa1kai orientuotas, integruotas, nekintantis ir skirtingas laike duomen\xc5\xb3 rinkinys, naudotoj\xc5\xb3 naudojamas sprendimams priimti. Duomen\xc5\xb3 saugyklose yra saugomi apibendrinti duomenys, ataskaitos, analizi\xc5\xb3 duomenys ir t. t. \xc5\xa0ie duomenys gali b\xc5\xabti naudojami \xc4\xafvairiems tikslams. Duomen\xc5\xb3 saugykloje duomenys yra saugomi apie tam tikrus \xc4\xafmon\xc4\x97s dalykus (pvz., klientus, produktus, pardavimus). Duomen\xc5\xb3 saugykla skirta i\xc5\xa1gauti ir analizuoti duomenis, ta\xc4\x8diau juos reikia transformuoti, u\xc5\xbekrauti, valdyti \xc5\xbeodyno duomenis, tai taip pat laikoma esmin\xc4\x97mis duomen\xc5\xb3 saugyklos sistemos dalimis.\n_START_SECTION_\nDuomen\xc5\xb3 darna\n_START_PARAGRAPH_\nDuomenys duomen\xc5\xb3 saugykloje yra integruoti ir tarpusavyje darn\xc5\xabs. Darna yra labai svarbus duomen\xc5\xb3 saugyklos aspektas, kadangi duomenys yra imami i\xc5\xa1 daugelio \xc5\xa1altini\xc5\xb3. Duomen\xc5\xb3 saugykloje duomenys yra apdorojami (konvertuojami, formatuojami, i\xc5\xa1d\xc4\x97stomi nuosekliai, apibendrinami ir t. t.), tam kad b\xc5\xabt\xc5\xb3 tarpusavyje darn\xc5\xabs. Tam gali b\xc5\xabti naudojami \xc4\xafvair\xc5\xabs i\xc5\xa1gavimo, transformavimo, u\xc5\xbekrovimo \xc4\xafrankiai._NEWLINE_Kitas duomen\xc5\xb3 saugykl\xc5\xb3 aspektas tas, kad duomenys yra skirtingi laike. Tai rei\xc5\xa1kia, kad kiekvienas duomen\xc5\xb3 vienetas duomen\xc5\xb3 saugykloje yra tikslus tam tikru laiko momentu. Kiekvienas duomen\xc5\xb3 saugyklos \xc4\xafra\xc5\xa1as turi savo laiko \xc5\xbeym\xc4\x99, kuri nurodo laiko moment\xc4\x85 kada \xc4\xafra\xc5\xa1as yra tikslus, ir apdorojimo, tranzakcijos laik\xc4\x85. Pirmasis laikas, tai laikas kuris yra visada nurodomas tam tikras laikas, \xc5\xbeymintis laiko moment\xc4\x85, kada \xc4\xafra\xc5\xa1as yra tikslus. Kitu laiku jis neb\xc5\xabtinai atitiks tikrov\xc4\x99.\n_START_SECTION_\nDuomen\xc5\xb3 nekintamumas\n_START_PARAGRAPH_\nDuomen\xc5\xb3 saugykloje duomenys nekinta, tai rei\xc5\xa1kia, kad nauji duomenys \xc4\xafra\xc5\xa1omi, juos pridedant prie jau esam\xc5\xb3 duomen\xc5\xb3, o ne juos pakei\xc4\x8diant. Duomen\xc5\xb3 saugykloje kaupiami dalykin\xc4\x97s srities istoriniai duomenys.\n_START_SECTION_\nI\xc5\xa1 vir\xc5\xa1aus \xc4\xaf apa\xc4\x8di\xc4\x85 projektavimo metodika\n_START_PARAGRAPH_\nBilas Inmonas (Bill Inmon) \xe2\x80\x93 vienas pirm\xc5\xb3j\xc5\xb3 autori\xc5\xb3, apra\xc5\xa1iusi\xc5\xb3 duomen\xc5\xb3 saugyklas, apibr\xc4\x97\xc5\xbe\xc4\x97 duomen\xc5\xb3 saugykl\xc4\x85 kaip visos \xc4\xafmon\xc4\x97s duomen\xc5\xb3 centralizuot\xc4\x85 talpykl\xc4\x85 B. Inmonas vienas i\xc5\xa1 palaikan\xc4\x8di\xc5\xb3 \xe2\x80\x9ei\xc5\xa1 vir\xc5\xa1aus \xc4\xaf apa\xc4\x8di\xc4\x85\xe2\x80\x9c duomen\xc5\xb3 saugyklos projektavimo metodik\xc4\x85, pagal kuri\xc4\x85 duomen\xc5\xb3 saugykla naudojama projektuoti normalizuot\xc4\x85 \xc4\xafmon\xc4\x97s duomen\xc5\xb3 model\xc4\xaf. Atomi\xc5\xa1ki duomenis saugomi pa\xc4\x8diame \xc5\xbeemiausiame duomen\xc5\xb3 saugyklos detali\xc5\xb3 lygmenyje. Sukuriamos dimensin\xc4\x97s vitrinos (angl. mart) specifiniams verslo procesams ar specifiniams skyriams, kurie naudojasi duomen\xc5\xb3 saugykla. Pagal Inmono vizij\xc4\x85 duomen\xc5\xb3 saugykla yra \xe2\x80\x9eApjungtas informacijos centras\xe2\x80\x9c (center of the "Corporate Information Factory" (CIF)), kuriuo sukuriama login\xc4\x97 strukt\xc5\xabra \xc4\xafgyvendinti verslo \xc5\xbeinias ir verslo valdymo galimybes. CIF veikia naudodamas verslo operacij\xc5\xb3 duomenis.\n_START_SECTION_\nDuomen\xc5\xb3 saugyklos ir operacin\xc4\x97s sistemos\n_START_PARAGRAPH_\nOperacin\xc4\x97s sistemos yra optimizuotos i\xc5\xa1saugoti duomen\xc5\xb3 darn\xc4\x85 (data integrity) ir pagreitinti verslo tranzakcij\xc5\xb3 \xc4\xafra\xc5\xa1ym\xc4\x85 naudojant duomen\xc5\xb3 baz\xc4\x97s normalizacij\xc4\x85 ir esybi\xc5\xb3 - ry\xc5\xa1i\xc5\xb3 model\xc4\xaf. Operacini\xc5\xb3 sistem\xc5\xb3 projektuotojai i\xc5\xa1 esm\xc4\x97s laikosi Kodo duomen\xc5\xb3 normalizacijos taisykli\xc5\xb3, tam kad b\xc5\xabt\xc5\xb3 u\xc5\xbetikrinta duomen\xc5\xb3 darn\xc4\x85, vientisumas. Kodas apibr\xc4\x97\xc5\xbe\xc4\x97 penkias did\xc4\x97jan\xc4\x8dio i\xc5\xa1skaidymo normalizacijos taisykles. Pilnai normalizuota suprojektuota duomen\xc5\xb3 baz\xc4\x97, kuri tenkina visas 5 Kodo normalizacijos taisykles) da\xc5\xbenai rei\xc5\xa1kia, kad verslo informacija bus saugoma daugyb\xc4\x97je lenteli\xc5\xb3. Reliacin\xc4\x97s duomen\xc5\xb3 baz\xc4\x97s yra efektyvios suvaldyti ry\xc5\xa1ius egzistuojan\xc4\x8dius tarp lenteli\xc5\xb3. Duomen\xc5\xb3 baz\xc4\x97s turi greit\xc4\x85 \xc4\xaftraukti/atnaujinti veikim\xc4\x85, kadangi tik ma\xc5\xbeam duomen\xc5\xb3 kiekiui \xc5\xa1iose lentel\xc4\x97se yra daroma \xc4\xaftaka kiekvien\xc4\x85 kart\xc4\x85, kai vykdoma tranzakcija. Tam, kad pagerintume veikim\xc4\x85, senesni duomenis periodi\xc5\xa1kai i\xc5\xa1trinami i\xc5\xa1 operacini\xc5\xb3 sistem\xc5\xb3._NEWLINE_Duomen\xc5\xb3 saugyklose egzistuoja optimizuotas duomen\xc5\xb3 i\xc5\xa1gavimas. Da\xc5\xbenai duomenys duomen\xc5\xb3 saugyklose yra denormalizuojami, naudojant \xc5\xbevaig\xc5\xbed\xc4\x97s schem\xc4\x85. Taip pat tam, kad b\xc5\xabt\xc5\xb3 padidintas duomen\xc5\xb3 i\xc5\xa1gavimas, duomen\xc5\xb3 saugyklose da\xc5\xbenai duomenys saugomi kelis kartus, skirtingo gr\xc5\xabd\xc4\x97tumo. Naudojamas labai ma\xc5\xbeas gr\xc5\xabd\xc4\x97tumas (pvz., visi paradavimai), kai duomenys labai reikalingi detal\xc5\xabs, ir agreguoti duomenis, didelis gr\xc5\xabd\xc4\x97tumas, kai reikia apibendrint\xc5\xb3 duomen\xc5\xb3 (pvz., savaitiniai pardavimai, i\xc5\xa1vestiniai savait\xc4\x97s duomenys)._NEWLINE_Duomen\xc5\xb3 saugyklose i\xc5\xa1saugomi ir tie duomenys (i\xc5\xa1saugomi visi duomenys), kurie b\xc5\xabna panaikinami operacini\xc5\xb3 sistemose.'